#

 

 **EΛΛΗΝΙΚΗ ΔΗΜΟΚΡΑΤΙΑ**

 **ΥΠΟΥΡΓΕΙΟ ΠΑΙΔΕΙΑΣ,**

 **ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ Πάτρα 5-4-2017**

##  ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ Αριθμ. πρωτ. Φ. 23/3594  ΕΚΠΑΙΔΕΥΣΗΣ ΔΥΤ. ΕΛΛΑΔΑΣ

 **ΥΠΗΡΕΣΙΑ ΔΙΟΙΚΗΤΙΚΗΣ ΚΑΙ ΟΙΚΟΝΟΜΙΚΗΣ**

**ΠΡΟΣ**

* Σχολικές Μονάδες ΠΕ και ΔΕ Δυτικής Ελλάδας

**ΚΟΙΝΟΠΟΙΗΣΗ**

* Τμήμα Αγωγής Υγείας ΔΔΕ Αχαΐας
* Τμήμα Αγωγής Υγείας ΔΠΕ Αχαΐας

 **ΥΠΟΣΤΗΡΙΞΗΣ**

 **ΤΜΗΜΑ Α΄**

# Ταχ.Διεύθυνση : Ακτή Δυμαίων 25Α

Ταχ.Κώδικας : 262 22 ΠΑΤΡΑ

Ταχ.Θυρίδα : 2540

Πληροφορίες : Σαρλή Έλενα

Τηλέφωνο : 2610-362402

Fax : 2610-362.410

E-Mail : mail@dellad.pde.sch.gr

**ΘΕΜΑ: « Πενθήμερη Παρέμβαση για το Σακχαρώδη Διαβήτη και την Παιδική Παχυσαρκία»**

Η Περιφερειακή Διεύθυνση Εκπαίδευσης Δυτικής Ελλάδας σε συνεργασία με τα Τμήματα Αγωγής Υγείας των Δ/νσεων Π.Ε. και Δ.Ε. Αχαΐας, το Ινστιτούτο Δημόσιας Υγείας και Κοινωνικής Πολιτικής, το Γενικό Νοσοκομείο Παίδων Πατρών «ΚΑΡΑΜΑΝΔΑΝΕΙΟ» (Ιατρείο Παιδιατρικής Ενδοκρινολογίας, Μεταβολισμού και Διαβήτη), το Τεχνολογικό Εκπαιδευτικό Ίδρυμα Δυτικής Ελλάδος και την Ένωση Γονέων και Κηδεμόνων Δήμου Πατρέων, πραγματοποιεί **Πενθήμερη Παρέμβαση Αγωγής Υγείας** με θέμα:

**«Ευαισθητοποίηση της Σχολικής Κοινότητας για το Σακχαρώδη Διαβήτη και τη Παιδική Παχυσαρκία»**

από τις **24 έως 28 Απριλίου 2017** στο Συνεδριακό Κέντρο του ΤΕΙ Δυτικής Ελλάδας, υπό την αιγίδα του Υπουργείου Παιδείας, Έρευνας & Θρησκευμάτων και τη συμμετοχή της Συμβούλου Φυσικής Αγωγής του ΙΕΠ.

Ο Σακχαρώδης Διαβήτης τύπου Ι, είναι ένα αυτοάνοσο νόσημα του οποίου ο επιπολασμός στην Ελλάδα είναι περίπου 6% - 8%. Κάθε χρόνο περίπου 300 παιδιά ηλικίας 6 έως 16 ετών θα εμφανίσουν διαβήτη. Η ψυχολογική επιβάρυνση τόσο των παιδιών αυτών, όσο και των οικογενειών τους, είναι πολύ μεγάλη. Η σχολική τους συμπεριφορά επίσης διαταράσσεται στις περισσότερες των περιπτώσεων, αφού αλλάζει η εικόνα που έχουν για τον εαυτό τους, επομένως και η αυτοεκτίμησή τους. Από την άλλη, η παιδική παχυσαρκία παρουσιάζει παγκοσμίως μια αλματώδη αύξηση. Στην Ελλάδα η παχυσαρκία στου εφήβους (12-17 ετών) υπερτριπλασιάστηκε τα τελευταία 20 χρόνια. Η παιδική παχυσαρκία έχει δυσάρεστες μακροχρόνιες συνέπειες στην υγεία των παιδιών και των εφήβων, όπως της εμφάνισης του Σ.Δ II, υπέρτασης και συνόδων καρδιαγγειακών συμβάντων.

Η συγκεκριμένη παρέμβαση Αγωγής Υγείας έχει ως στόχο να ευαισθητοποιήσει τους μαθητές, τους εκπαιδευτικούς και τους γονείς σχετικά με το Νεανικό Διαβήτη, την πρόληψη της Παιδικής Παχυσαρκίας και τον Σακχαρώδη Διαβήτη τύπου II προκειμένου να προαχθεί η ψυχική και σωματική υγεία των πασχόντων παιδιών και να προληφθούν δύο σημαντικές ασθένειες (Σ.Δ.ΙΙ, Παχυσαρκία), μάστιγα των σύγχρονων κοινωνιών.

Το πλαίσιο της συγκεκριμένης παρέμβασης περιλαμβάνει: i) **Θεατρικό Δρώμενο** για το Σακχαρώδη Διαβήτη τύπου I, ii) **Οπτικοακουστικά Μέσα Ενημέρωσης** για το Σακχαρώδη Διαβήτη τύπου II και την Παιδική Παχυσαρκία, iii) **Ανάπτυξη ικανοτήτων** υγιεινού τρόπου διατροφής και συνοδού στοματικής υγιεινής, iv) **Διαλέξεις** από Ειδικούς Επιστήμονες Υγείας (Ιατροί, Ψυχολόγοι, Επισκέπτες Υγείες, Διατροφολόγοι) για τη πρόληψη της Παχυσαρκίας, συνοδών νοσημάτων και Γαστρονομικές Υγιεινές **Προτάσεις** στους Γονείς & Κηδεμόνες, ν) **Σύνδεση διατροφής-φυσικής άσκησης.**

Αναλυτικότερα τα παραπάνω θα πραγματοποιηθούν σε δυο μέρη:

**Α) ΘΕΑΤΡΙΚΗ ΠΑΡΑΣΤΑΣΗ για μαθητές (ώρες 10.00-12.00).**

Το πρώτο μέρος της θεατρικής παράστασης βασίζεται στο εγκεκριμένο από το Υπουργείο βιβλίο «Πεντεσπάνιους και εγώ» με έγκριση του Υπουργείου Παιδείας (αρ. πρωτ. Φ14/23/7807/Δ1 19.01.2016)  και προτείνεται για τις τάξεις Δ΄, Ε΄, ΣΤ΄ και για τους μαθητές Γυμνασίου. Για τους μαθητές της Πρωτοβάθμιας Εκπαίδευσης οι διαθέσιμες ημερομηνίες είναι **Τρίτη 25 Απριλίου 2017** και **Τετάρτη 26 Απριλίου 2017**. Για τους μαθητές της Δευτεροβάθμιας Εκπαίδευσης οι διαθέσιμες ημερομηνίες είναι **Δευτέρα 24 Απριλίου 2017, Πέμπτη 27 και Παρασκευή 28 Απριλίου 2017**. Έχει τηρηθεί σειρά προτεραιότητας και οι υπεύθυνοι θα ενημερώσουν τα σχολεία για τη συμμετοχή τους.

 **Β) COFFEE TABLE για εκπαιδευτικούς και γονείς (ώρες 12.00-14.00).**

Το δεύτερο μέρος απευθύνεται σε εκπαιδευτικούς και γονείς και περιλαμβάνει συζητήσεις/ενημερώσεις από ειδικούς. Θα πραγματοποιηθεί **από τη Δευτέρα 24/4 μέχρι την Παρασκευή 28/4 καθημερινά** και θα έχουν τη δυνατότητα να συμμετέχουν μέχρι 45 άτομα ανά ημέρα. Από κάθε σχολική μονάδα μπορεί να συμμετέχει ένας εκπαιδευτικός.

Για τους εκπαιδευτικούς που θα συμμετέχουν θα εξασφαλιστεί επιμορφωτική άδεια από τους Διευθυντές Εκπαίδευσης και θα ενημερωθούν στο προσωπικό τους e-mail για τη συμμετοχή τους. Θα τηρηθεί παρουσιολόγιο και θα δοθούν βεβαιώσεις παρακολούθησης.

**Ο Περιφερειακός Διευθυντής**

 **Π/θμιας & Δ/θμιας Εκπ/σης Δυτ. Ελλάδας**

 **Γιαννόπουλος Κωνσταντίνος**

**Κωνσταντίνος Γιαννόπουλος**